b'\n_START_ARTICLE_\nNK Zagorje\n_START_SECTION_\nZgodovina\n_START_PARAGRAPH_\nV za\xc4\x8detku dvajsetih let so nastala prva nogometna dru\xc5\xa1tva v Zasavju. Pobudniki in ustanovitelji so bili komunisti v vrstah Zveze rudarjev. Najstarej\xc5\xa1i zasavski klub je bil leta 1921 ustanovljen dija\xc5\xa1ki \xc5\xa0portni klub Trbovlje v katerem so igrali tudi "zagorjani" (Pikl, Globokar, ter brata Lebeni\xc4\x8dnik). V Zagorju pa so malo za tem ustanovili dru\xc5\xa1tvo Vesna. Igranje nogometa v tem dru\xc5\xa1tvu je kmalu prerastlo v ustanovitev prvega pravega nogometnega kluba v Zagorju. Klubu so nadeli ime Jupiter. Nogometni klub Jupiter je bil uradno ustanovljen 18. junija 1923, saj je pokrajinska uprava za Slovenijo tega dne potrdila njihova klubska pravila in jih vpisala v dru\xc5\xa1tveni register. Prvo igri\xc5\xa1\xc4\x8de so imeli na \xc4\x8cebinovem travniku, kjer so igrali brezpla\xc4\x8dno. Njihovo drugo igri\xc5\xa1\xc4\x8de je bilo na mestu rudni\xc5\xa1kega skladi\xc5\xa1\xc4\x8da lesa ob Mediji. Klub je deloval le eno leto, saj so ga zaradi politi\xc4\x8dnih zadev (ugotovljeno je bilo, da so propagirali komunizem) 25. julija 1924 razpustili._NEWLINE_Nogomet se je v Zagorju vseeno igral v okviru \xc5\xa0portnega kluba Prosveta vendar nikoli pa ni bil \xc4\x8dlan Ljubljanske podzveze. Datum ustanovitve kluba Prosveta ni znan. Vsekakor pa je bilo ustanovljeno nekje okrog leta 1924/25. Prvo igri\xc5\xa1\xc4\x8de je bilo v Krhli\xc4\x8du, leta 1931 pa se je preselilo na mesto, kjer danes stoji komunalno podjetje._NEWLINE_Leta 1929 so dobili prve prave drese, katere je se\xc5\xa1il Lojze Ba\xc5\xa1elj. Barve kluba so bile modro-bele. Leta 1930 so se preimenovali in ustanovili \xc5\xa0portni klub Zagorje. Prvo tekmo so odigrali 2. novembra 1930 s hrastni\xc5\xa1kim Rudarjem._NEWLINE_26. februarja 1931 pa zagorjani ponovno do\xc4\x8dakajo sprejem v nogometno organizacijo. V letu 1931 so odigrali 37 tekem. Na za\xc4\x8detku leta 1932 so ostali brez igri\xc5\xa1\xc4\x8da saj je premogokopna dru\xc5\xbeba prostor za\xc4\x8dela uporabljati za skladi\xc5\xa1\xc4\x8de premoga. Novi prostor za igranje dobijo konec leta 1932 na prostoru dana\xc5\xa1nje "Deloze"._NEWLINE_V letu 1937/38 pa klub ponovno propade. Ponovno pa za\xc4\x8dne delovati v \xc4\x8dasu nem\xc5\xa1ke okupacije. Takoj po koncu druge svetovne vojne so zagorski \xc5\xa1portniki ustanovili Fizkulturno dru\xc5\xa1tvo Zagorje, leto kasneje pa zaradi smoternej\xc5\xa1ega delovanja \xc5\xa0portno dru\xc5\xa1tvo Proletarec._NEWLINE_Od takrat naprej je klub \xc5\xa1e ve\xc4\x8dkrat spremenil svoje ime, a trenutno ime ostaja nespremenjeno \xc5\xbee dolga leta. Prav tako pa so se \xc4\x8dez zgodovino spremenile barve dresov in v dandana\xc5\xa1njih \xc4\x8dasih nogometa\xc5\xa1i Zagorja igrajo v zna\xc4\x8dilnih rde\xc4\x8de-belih dresih.\n_START_SECTION_\nRivalstvo\n_START_PARAGRAPH_\nKlub ima "ve\xc4\x8dno" rivalstvo z Rudar Trbovljem. Vsako njuno soo\xc4\x8denje se pojmuje kot "Ve\xc4\x8dni zasavski derbi"\n_START_SECTION_\nNavija\xc4\x8di\n_START_PARAGRAPH_\nNavija\xc4\x8di NK Zagorja se imenujejo "Crazy Boys Zagorje". Skupina je bila ustanovljena v sezoni 1990/91, ko je NK Proletarec (Zagorje) nastopal v slovenski drugi ligi. Skupina se je delila na "Gardo Zagorje" in "Knape", ker je bilo v skupini tudi dosti fantov, ki so delali v rudniku Zagorje, druga skupina pa je \xc5\xbee prej hodila na tekme v Ljubljano, ko je Olimpija nastopala v drugi jugoslovanski ligi._NEWLINE_Tisto leto se je klubu uspelo uvrstiti v prvo slovensko ligo. V tej sezoni 1991/92 so sledila gostovanja v Ljubljano, Celje, Roga\xc5\xa1ko Slatino, Trbovlje. Po koncu te sezone je pri\xc5\xa1lo do spora z upravo kluba, tako da se kar nekaj let ni navijalo, pri\xc5\xa1la je nova generacija, nekaj jih je ostalo in za\xc4\x8delo se je navijati na ko\xc5\xa1arki in nogometu. Ker so si v Velenju nadeli ime Velenjski knapi (1996), se je nekdo spomnil, da so imeli \xc5\xbee prej napravljen transparent Crazy Boys, ki je bil posledica gostovanj \xe2\x80\x93 kamorkoli so pri\xc5\xa1li, so se zgodili incidenti. Zato so se odlo\xc4\x8dili, da bo od tistega trenutka dalje le \xc5\xa1e eno ime: Crazy Boys Zagorje.\n_START_SECTION_\nHimna NK Zagorja\n_START_PARAGRAPH_\nhttps://www.youtube.com/watch?v=Eix90yeYrCk'